68. ΝΟΜΟΘΕΤ. ΔΙΑΤΑΓΜΑ υπ’ αριθ. 896 της 8/9 Ιουν. 1971 (ΦΕΚ Α΄ 116) Περί προσλήψεως υπό του Ελληνικού Οργανισμού Τουρισμού εκτάκτων υπαλλήλων επί σχέσει εργασίας ιδιωτικού δικαίου. Άρθρ.1.-1.Προς ικανοποίησιν της εκτάκτου ανάγκης εκτελέσεως τουριστικών έργων του εγκριθέντος προγράμματος δημοσίων επενδύσεων επιτρέπεται παρά τω Ε.Ο.Τ. πρόσληψις μέχρι 40 υπαλλήλων τεχνικού προσωπικού Α΄ κατηγορίας και 20 τεχνικών υπαλλήλων Β΄ κατηγορίας, διαφόρων ειδικοτήτων, επί συμβάσει εργασίας ιδιωτικού δικαίου και δια το μέχρι της 31ης Δεκ. 1973 χρονικόν διάστημα. 2.Η πρόσληψις του περί ου η προηγουμένη παράγραφος προσωπικού ενεργείται δι’ αποφάσεως του Υπουργού Συντονισμού, εκδιδομένης προτάσει του Γεν. Γραμματέως του Ελληνικού Οργανισμού Τουρισμού, μετά σύμφωνον γνώμην του Διοικητικού Συμβουλίου αυτού. 3.Αι πάσης φύσεως αποδοχαί και αποζημιώσεις του εν παρ. 1, του παρόντος άρθρου προσληφθησομένου προσωπικού, βαρύνουν τον προϋπολογισμόν εξόδων δημοσίων επενδύσεων καθοριζόμεναι κατά τας περί τούτου κειμένας διατάξεις. Άρθρ.2.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. Η ισχύς των διατάξεων του Ν.Δ/τος 896/1971 παρετάθη μέχρι 31 Δεκ. 1973 δια του Ν.Δ. 1374/1973 (κατωτ. άριθ. 73). Δια του άρθρ. 1 Ν.Δ/τος 292/1974 (κατωτ. αριθ. 76) ωρίσθη ότι η διάρκεια της συμβάσεως εργασίας του προσληφθέντος προσωπικού κατά τας διατάξεις του Ν.Δ. 896/1971, δύναται να παρατείνεται μέχρι της 30 Απρ. 1974 κατά τας διατάξεις του ως άνω Ν.Δ/τος. 